 **ЧИТАЛИЩЕ „НАПРЕДЪК-1869“- гр. Пирдоп**

 **пл. „Тодор Влайков“ №1**

**www.chitalishte-napredak.info, e-mail: chitalishte.napredak@abv.bg**

**Доклад за осъществените читалищни дейности през 2023 година**

***I.Дейности на НЧ „ Напредък-1869“ гр. Пирдоп за 2023 г.***

**1 януари**

Традиционно по покана на Община Пирдоп - Смесен битов хорс ръководител Кузман Кузманов участваха в ритуала „ Пеене на пръстените“ на площад „ Скалата“.

**25 февруари**

На 25 февруари ГСГП „Средногорски славей“ взеха участие във фестивала „ Празник на любовта и виното“, които се проведе в гр.Елин Пелин.Те се прибраха с грамота и плакет за участие.

**1 март**

По традиция НЧ „Напредък1869**“** организира конкурс за „ Мартеница за здраве“ в следните категории:

1.Най-голяма мартеница 2. Най-оригинална мартеница и 3. Мартеница за Пирдоп /което е групово участие на училищата и детските градини в гр. Пирдоп, за най-хубаво украсено дърво.

Паричните награди са осигурени от Община Пирдоп.

**3 март**

НЧ „Напредък-1869“ със съдействието на Община Пирдоп,организира конкурс за поетично произведение и рисунка под надслов „Едно сърце, една България“. Конкурсът е организиран по случай 3-ти март-Националния празник на Република България.

Произведенията и от трите конкурса бяха изложени във фоайето на Читалището за радост на участниците и населението.

На 3-ти март пред пълна зала, бе представен концерт спектакъла „Аз съм България“ на самодейните състави към НЧ „Напредък 1869“. В концерта взеха участие Смесен битов хор,

МФГ„Нашенци“, ВГСГП „Средногорски славей“, ДФГ„Шарени мъниста“, ВФ„Камертон“ , ТК„Шарено хоро“, ДТС„Илинден“, МБ„Диамант“ и ШМТ„Средногорие денс“.

Пред многобройната публика оживяха страници от славната ни история, прекрасно съчетани и представени от нашите самодейци. Нестихващите аплодисменти, дори в хода на спектакъла, бе най-голямата награда за прекрасните изпълнения.

**17 май**

В памет на учителя Лало Лалов, във фоайето на Читалището, беше организирана изложба живопис на неговия син Антон Лалов. Бяха представени и произведения на неговите внуци.

**20 май**

ГСГП „Средногорски славей “ с ръководител маестро Кузман Кузманов завоюваха 2- ро място на Национален фестивал „Романтика в Пордим**“ ,** в надпревара с над 50 състава.

**22 май**

Представянето на премиерното представление „Черна комедия“ пред публика от Читалищен театър “Христо Бамбеков“ се състоя на 22 май.

Постановка от Питър Шифър, режисьор Иван Николов участват:Калин Пачеръзки, Радина Копринкова, Мария Илиева, Ресми Бобев, Димитър Стоянов, Недка Илиева, Георги Балабанов и Николай Кузманов.

Зрителите , препълнили залата, дълго аплодира нашите пирдопски артисти, изразявайки своето възхищение и благодарност за прекрасното изпълнение.

**23май**

В награждаването на отличени дейци на образованието и културата в община Пирдоп, за културен деец на 2023 г. бе наградена г-жа Павлинка Божкова, а г-жа Кера Кюрчиева получи благодарствена грамота за дългогодишен принос в областта на културата.

**5 юни**

Изложба живопис на младата художничка Десислава Янакиева във фоайето на Читалището.

**10 юни**

СБХ и ВФГ „Нашенци“ с ръководител маестро Кузман Кузманов взеха участие в XV Фолклорен фестивал „Да запеем заедно песните на Средногорието“ в с.Чавдар.

**10 юни**

В Национален фолклорен фестивал „Насред мегдана“ в Арбанаси взеха участие четири от съставите при Читалището. От общо 130 групи и голяма конкуренция всеки един от съставите се прибра с награда

ДФГ „Шарени мъниста“ - второ място

ТК „Шарено хоро“- второ място

ВФ „Камертон“- трето място ,ДТС „Илинден“ и ШМБ-„Диамант“- трето място

**19 юни**

Читалищен театър „Христо Бамбеков“ при НЧ „Напредък 1869“ гостува на НЧ„Светлина “ село Душанци с постановката «Черна комедия» от Питър Шафър

**23 юни**

Със съдействието на НЧ“Напредък 1869“ и община Пирдоп се осъществи прожекция на Международният филмов фестивал „На брега“ - еко турне в Средногорието.Тя бе на открито пред главния вход на Читалището.

**5 юли до 10 юли**

На Международен младежки фестивал на изкуствата „Музите“ в гр.Созопол момичетата от ДТС “Илинден“ и ШМБ “Диамант“ с ръководител Илиян Николов донесоха на НЧ “Напредък 1869“ 2-ро място в категорията «Народни танци» и 3-то място в категорията «Съвременни танци» .Те получиха и специална награда от фирмата спонсор на събитието.

 Международното жури, впечатлено от хореографските решения и прекрасните изпълнения на нашите момичета, ставайки на крака, показаха своето уважение.

**13 юли до 17 юли**

В с.Челопеч се проведе VII МФФ„Златен прах“, където участие взеха ДФФ„Шарени мъниста“ -1-во място, Ева Ганчева- 2-ро място за индивидуално изпълнение, а ВФ „Камертон“- специална награда на Европейската музикална асоциация .

 Александра Кънева 6-то място за индивидуално изпълнение. Всички представители от НЧ “Напредък 1869“ бяха подготвени от ръководител Марияна Върбанова.

 **17 юли до 11 август** по традиция НЧ“Напредък 1869“ проведе Лятно училище за деца от 7г. до 12 г. В заниманията се включиха 87 деца, които бяха разделени на две смени. Мотото на лятното училище бе “Усмивки 23“. За поредна година интересът беше голям. За децата бяха подготвени и организирани екскурзии, занимателни игри, състезания, конкурси, песни, танци с много награди и подаръци. В програмата бяха включени 3 екскурзии за смяна до гр.Клисура, гр.Карлово и гр.Копривщица, които бяха посветени на Васил Левски и Априлското въстание. През останалите дни децата провеждаха заниманията на Еленско , Антонския параклис „Свети Георги“ и Градската градина, научавайки неизвестни факти от историята на родния край и придобивайки умения по рисуване върху платно, квилинг, кулинарно изкуство и плетене на гривни.

**20 август**

На V юбилейно издание на НФФ „Фолклорни ритми“ Созопол

в категорията втора възрастова група «Ансамбли»-1-вото място безапелационно бе спечелено от ДТС „Средногорска младост“ с ръководител Евгения Ралчева.

В категорията трета възрастова група «Ансамбли» отново 1-вото място е за ТК „Шарено хоро“ с ръководител Евгения Ралчева .

Тези две награди предопределиха и Специалната награда от Съюза на организациите за любителско изкуство за г-жа Евгения Ралчева.

 Ръководените от маестро Марияна Върбанова състави, ДФГ „Шарени мъниста“ и ВФ“Камертон“ завоюваха нови **две** Първи места.

Тези престижни победи предопределиха и Специалната награда от Съюза на организациите за любителско изкуство за НЧ „Напредък 1869“ гр. Пирдоп, както и присъждането най-голямата награда: **„Гранд При “ за най-добро представяне във вокалното и** **в**

**танцовото изкуство** на НЧ “Напредък 1869“. За първи път тази награда се дава на читалище т.е. нашето е първото и единствено за сега, читалище в България –носител на **„Гранд При “.**

**1септември**

XX Черноморски събор Евро фолк 2023“ от където трите състава на маестро Кузман Кузманов – Смесен битов хор, „Средногорски славей“ и ВФГ „Нашенци“ се прибраха с **три** 1-ви места в своите категории.

**6 октомври и 7 октомври**

ГСГП „Средногорски славей“ с ръководител маестро Кузман Кузманов взеха участие в VII Национален фестивал на старата градска песен, които се проведе в град Свищов.Те се представиха отлично и донесоха на НЧ “Напредък 1869“ 2- ро място грамота и плакет и грамота за участие.

**2 ноември**

 По случай Деня на народните будители, Община Пирдоп отличи изявени ученици, преподаватели и читалищни дейци, продължители на будителското дело, съхранило българския дух и стремеж към овладяване на знанието. Евгения Ралчева - ръководител на Танцов клуб "Шарено хоро" и "Средногорска младост" към НЧ "Напредък 1869" беше наградена в категорията „Съвременни следовници на местни будители“ в община Пирдоп.

**22 ноември**

 Във фоайето на Читалището бяха изложени произведения на корейският художник Юнис Ким. В екпозицията бяха включени творби изработени от мозайка „Манньонхва“ и ръчно изработена корейска бродерия. Поради засиления интерес изложбата беше допълнена с картини.

**22 ноември**

Подписан договор с НФК по подаденен Проект СЪЗДАВАНЕ '23 - УСТОЙЧИВИ ОРГАНИЗАЦИИ И ФЕСТИВАЛИ / Литература / за издаване на литературен сборник "Ученическа словесница ", като естествено продължение на издадения преди това сборник "Пирдопска словесница".

Изпълнението на проекта е на стойност 14 680 лв и ще се реализира до 30 ноември 2024г.

**На 25 ноември**

 По СКАТ ТВ излъчиха участието на ГСГП "Средногорски славей " с ръководител Кузман Кузманов към НЧ"Напредък 1869 " в предаването "Ако зажалиш" при Бони Милчева.

**18 декември**

В салона на Читалището по случай коледните празници се състоя концерт- спектакъл „Идва Коледа“ с участието на всички състави от НЧ „Напредък-1869 “ .

*II. Отчет на библиотеката*

Набавени библиотечни документи – **557**

Читатели – **484**

Посещения – **4162**

Заети библиотечни документи – **6696**

Дарения – **3670 лв.**

**19.01.2023 г.** Състезание за бързо и изразително четене

На читателски клуб винаги е забавно! На 19.01 направихме състезание за бързо и изразително четене в клуба. Отличихме най-добрите със значки, а за всички имаше и по лакомство.

 **07.02.2023 г.** Спечелен проект по програма “Българските библиотеки-съвременни центрове за четене и информираност”

По проекта са закупени 241 заглавия на стойност 3949.98 лв.

**17.03 .2023 г.** Четене на книгата “Невидимият”

Говорихме си за съпричастността, споделеността и подкрепата. За това, което най-силно ни е впечатлило в книгата (събития и герои). На рисунките децата изразиха своите чувства и преживявания от прочетеното.

**17.03.2023 г.** Връчване на грамоти от конкурса “Приказки по картини: Паячето Пиер и Никола Пусен.”

В конкурса взеха участие Божидар Горанов, Алисън Карачобан, Дамяна Ненова и Сияна Петрова от читателски клуб “Тайният клуб на четенето”.

**10.04 .2023г**. Втора годишна среща на “Бисерче вълшебно”

 Делегатите от “Тайният клуб на четенето”

 Среща с писатели Ден изпълнен с много вдъхновяващи истории на писатели и поети. Те ни разказаха различни интересни случки, в които са попадали, както и тънкостите около писането на книги

**11.04.2024г**. Посещение в “Музейко”

В Музейко бяхме праисторически хора, археолози, архитекти, буболечки, астронавти и какви ли още не, но най-вече бяхме откриватели на нови знания!

**20.04.2024г** Гласуване за награда “Бисерче вълшебно

Децата от читателския клуб гласуваха за любима детска книга за награда “Бисерче вълшебно” и бяха удостоени с грамоти за почетно жури.

**25.04.2024г.** Посещение на ученици от НУ “Тодор Влайков”

Гостуват децата от втори клас по случай 2-ри април – Международен ден на детската книга. Срещата премина с кратки разкази за Ханс Кристиан Андерсен и разглеждане на отдела.

**16.05.2024г.** Среща с илюстратора Николай Михайлов

Николай Михайлов представи детската фентъзи книга “Чудният нов свят” и показа на децата видео за процеса по създаване на изображенията.

**22.05.2024г.** Гостуване в Буново

По покана на НЧ “Светлина 1905” Литературен клуб “Влайков“ представи пред присъстващите Пирдопска словесница, както и свои нови творби. На събитието присъстваха и ученици от СУ “Саво Савов“- бъдещи членове на клуба, които също се включиха със свои стихотворения. Изключително мил жест от страна на домакините беше направеното дарение от 150 лв.

**21.09.2024г.** Спечелен проект по програма “Българските библиотеки - Съвременни центрове за четене и информираност 2023“

Спечеленият проект е на стойност 2997.37 лв. Закупени са 172 нови заглавия.

**28.09.2023г.** Вечер посветена на поезията и музиката

Членове на Литературен клуб “Т. Влайков“, ученици от СУ “Саво Савов“ и младите таланти от Музикална школа Феникс мюзик към Читалището заредиха публиката с прекрасни емоции.

**24.10.2023г**. Дарение Нови книги в библиотеката. Дарението е направено от Янка Захариева-Колева. 112 книги на стойност 1331.16 лв.

**02.11 2023г**.Ден на народните будители

На 2-ри ноември децата от ГЦДО 3 клас, I група на НУ “Тодор Влайков” гостуваха в читалище “Напредък 1869”. Те редиха пъзели с ликовете на двама будители - Васил Левски и Паисий Хилендарски. Спонсори на събитието бяха Снежана Дичева и инж. Георги Чобанов.

**17.11.2023г** Първи ден на четенето в България

Мотото на първото издание е ЧЕТЕНЕТО ДАВА ВЪЗМОЖНОСТИ. Читателски клуб “Тайният клуб на четенето” към библиотеката е един от хилядите посланици на инициативата. Четем книгата ПЪТЕШЕСТВИЕТО НА МАТЕО И ЛИЯ, написана и илюстрирана от деца.

**22.11.2023 г**.Съвместна инициатива на библиотеката и ЦОП-Пирдоп

Един по-различен прочит на приказките. Темата на срещата беше “Психоемоционални състояния, които откриваме в приказките”. Акцентира се върху извеждането на емоциите, които децата преживяват по време на четене. и по конкретно в приказката на Андерсен –

"Славеят". Участниците с удоволствие влязоха в роли, четейки и съпреживявайки текста. Последва анализ на приказката с извеждане на поука, определяне на емоционалните състояния на героите в различните епизоди и асоцииране на изведени емоции със собствени такива на децата. Акцентирано беше и на техните начини за справяне с вина, срам, разочарование и др.

**23.11.2023г** Тържество по повод 5 години Литературен клуб

С емоционална поетична вечер и мило тържество на 23 ноември Литературен клуб „Т.Влайков“ към НЧ “Напредък-1869“ отбеляза своя 5-ти рожден ден. Празничната атмосфера бе обогатена от присъствието на специалния гост на събитието – поетът-лирик Добромир Банев.

**05.12 2023г**.Втора среща на специалистите от ЦОП-Пирдоп с децата от Читателския клуб Темата беше “Психодинамика на емоцията гняв”. Срещата започна с интерактивна игра с позитивни карти за повишаване на настроението и въвеждане в темата. Всеки участник прочете избраната от него карта, като сподели асоциацията си с написаното. Децата успешно свързаха цитатите със собствените си преживявания.

Последва прочит на българската народна приказка "Момче и вятър" от децата, след което, те бяха стимулирани да изведат откритите емоции върху постер. Всеки участник изрази собственото си мнение и нарисува символ с избран от него цвят, с с който свързва конкретната емоция. В последващата техника с пластилин на децата им беше предоставена възможност да визуализират собственото си усещане за емоцията "гняв". Обсъдени бяха различни стратегии за справяне с гнева.

**15.12.2023г.** Трета среща на децата от Читателския клуб и специалисти от ЦОП-Пирдоп

Прочетохме притчата”Двете жаби и хвърчилото”. Децата бяха стимулирани да предложат изход от ситуация, описана в текста.В дискусия те успяха да изведат емоцията”страх” и да споделят свои начини за преодоляването му. Оцветиха своя страх, изобразен като смешно чудовище, след което го представиха пред групата с име, кратка характеристика на неговите добри качества и начина по който са се "сприятелили".

Чрез игра по двойки се насочи вниманието на децата към доверието и значимата роля на приятелството за преодоляване на страховете. Прочетена беше и притчата "Истински приятел", която провокира децата да разкажат за своите приятели и оказана от тях подкрепа в реални житейски ситуации.

**24.12.2023г.** Посрещане на Дядо Коледа в библиотеката. Децата от читателския клуб сами измислиха сценка, в която представиха посрещането на Дядо Коледа в библиотеката. Имахме си и Снежанка и Снежко. Писаха писма до дядо Коледа и тъй като са били послушни всяко едно от децата получи подарък книга.

 **В заключение:** През изминалата 2023 година НЧ „Напредък-1869 “ беше институция, която заемаше особено и да не бъдем скромни, водещо място в културния живот на община Пирдоп . Бяха реализирани и множество концерти и театрални постановки от гостуващи състави и театри, които също много допринесоха за развитие, обогатяване и задоволяване на културните потребности на местната общност.